
      ประกาศองค์การบริหารส่วนตำบลนาหมื่นศรี
เรื่อง  สอบราคาจ้างทำอาหารกลางวันสำหรับศูนย์พัฒนาเด็กเล็ก
องค์การบริหารส่วนตำบลนาหมื่นศรี  อำเภอนาโยง   จังหวัดตรัง

ด้วยองค์การบริหารส่วนตำบลนาหมื่นศรี   มีความประสงค์จะสอบราคาจ้างทำอาหารกลางวันสำหรับศูนย์พัฒนาเด็กเล็กองค์การบริหารส่วนตำบลนาหมื่นศรี  อำเภอนาโยง  จังหวัดตรัง  ประจำภาคเรียนที่  ๒/๒๕๕๗  จำนวน  ๑๔๐  วันทำการ  จำนวนเด็กเล็ก  ๑๓๐  คน/วัน  
รายละเอียดรายการอาหารตามที่ศูนย์พัฒนาเด็กเล็กองค์การบริหารส่วนตำบลนาหมื่นศรีกำหนด  คือ  อาหารคาวพร้อมผลไม้หรือของหวาน  ซึ่งอาหารต้องมีคุณภาพ  จัดให้ครบตามหลักโภชนาการ  ๕  หมู่  และต้องมีปริมาณที่เพียงพอต่อเด็ก  รายละเอียดรายการอาหารให้เป็นไปตามที่ศูนย์เด็กเล็กฯ  กำหนด  (ตามรายละเอียดแนบท้ายประกาศ)
              ราคากลาง  ๓๖๔,๐๐๐.-บาท  (-สามแสนหกหมื่นสี่พันบาทถ้วน-)


ผู้มีสิทธิเสนอราคาจะต้องมีคุณสมบัติดังนี้

๑.  เป็นนิติบุคคล  หรือบุคคลธรรมดา  ที่มีอาชีพรับจ้างทำงานที่สอบราคาดังกล่าว

๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ  รัฐวิสาหกิจ  หรือหน่วยการบริหารราชการส่วนท้องถิ่น  ในขณะที่ยื่นซองสอบราคา
๓.  ไม่เป็นผู้ได้รับเอกสารสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคา  ได้มีคำสั่งให้สละสิทธิ์หรือความคุ้มกันเช่นว่านั้น
๔.  ไม่เป็นผู้มีผลประโยชน์ร่วมกันกับผู้เสนอราคารายอื่น  ที่เข้าเสนอราคาให้แก่องค์การบริหารส่วนตำบลนาหมื่นศรี  ณ  วันประกาศสอบราคา  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างนี้
๕.  ผู้เสนอราคาต้องเป็นผู้ที่ได้รับเอกสารสอบราคาจากองค์การบริหารส่วนตำบลนาหมื่นศรีเท่านั้น

กำหนดดูสถานที่ส่งมอบอาหารกลางวัน ในวันที่  ๓๐  ตุลาคม  ๒๕๕๗  ระหว่างเวลา ๐๙.๓๐ น. –
๑๑.๐๐ น.  ณ  ศูนย์พัฒนาเด็กเล็กองค์การบริหารส่วนตำบลนาหมื่นศรี  ต.นาหมื่นศรี  อ.นาโยง  จ.ตรัง         

กำหนดยื่นซองสอบราคาระหว่างวันที่  ๑๖ – ๒๙  ตุลาคม  ๒๕๕๗  ตั้งแต่เวลา ๐๘.๓๐ น.– ๑๖.๓๐ น.  ในวันและเวลาราชการ  ณ  กองคลัง  (งานพัสดุ)  องค์การบริหารส่วนตำบลนาหมื่นศรี   ในวันที่  ๓๐  ตุลาคม  ๒๕๕๗  ยื่นซองสอบราคา  ตั้งแต่เวลา  ๐๘.๓๐ น. – ๑๖.๓๐ น.  ณ  ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ  อำเภอนาโยง  จังหวัดตรัง  
กำหนดเปิดซองสอบราคาในวันที่  ๓๑  ตุลาคม  ๒๕๕๗  ตั้งแต่เวลา  ๐๙.๓๐ น.  เป็นต้นไป  
ณ  ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ  อำเภอนาโยง  จังหวัดตรัง    

         
ผู้สนใจติดต่อขอรับเอกสารสอบราคา  ได้ที่  ที่ทำการองค์การบริหารส่วนตำบลนาหมื่นศรี  ระหว่างวันที่   ๑๖ –  ๓๐  ตุลาคม  ๒๕๕๗  หรือสอบถามทางโทรศัพท์หมายเลข  ๐-๗๕๒๙-๙๕๕๖  ต่อ  ๑๐๕  ในวันและเวลาราชการ 



ประกาศ  ณ  วันที่  ๑๖  เดือน  ตุลาคม  พ.ศ. ๒๕๕๗




          (ลงชื่อ)





                      (นายวิโรจ  เยาว์ดำ)





        นายกองค์การบริหารส่วนตำบลนาหมื่นศรี
เอกสารสอบราคาจ้าง  เลขที่  ๑/๒๕๕๘
การจ้างทำอาหารกลางวันสำหรับศูนย์พัฒนาเด็กเล็กองค์การบริหารส่วนตำบลนาหมื่นศรี
อำเภอนาโยง  จังหวัดตรัง
ตามประกาศองค์การบริหารส่วนตำบลนาหมื่นศรี  ลงวันที่  ๑๖  ตุลาคม  ๒๕๕๗


องค์การบริหารส่วนตำบลนาหมื่นศรี ซึ่งต่อไปนี้เรียกว่า  “องค์การบริหารส่วนตำบล”  มีความประสงค์จะสอบราคาจ้างทำอาหารกลางวันสำหรับศูนย์พัฒนาเด็กเล็กองค์การบริหารส่วนตำบลนาหมื่นศรี  อำเภอนาโยง   จังหวัดตรัง  รายละเอียดรายการอาหารตามที่ศูนย์พัฒนาเด็กเล็กองค์การบริหารส่วนตำบลนาหมื่นศรีกำหนด  คือ  อาหารคาวพร้อมผลไม้หรือของหวาน  ซึ่งอาหารต้องมีคุณภาพ  จัดให้ครบตามหลักโภชนาการ  ๕  หมู่  และต้องมีปริมาณที่เพียงพอต่อเด็ก  รายละเอียดรายการอาหารให้เป็นไปตามที่ศูนย์เด็กเล็กฯ  กำหนด  (ตามรายละเอียดแนบท้ายประกาศ)  ราคากลาง  ๓๖๔,๐๐๐.-บาท  (-สามแสนหกหมื่นสี่พันบาทถ้วน-)  โดยมีข้อแนะนำและข้อกำหนดดังต่อไปนี้
๑. เอกสารแนบท้ายเอกสารสอบราคา
 1.1  แบบรูปรายการละเอียด
 1.2  แบบใบเสนอราคา
 1.3  แบบสัญญาจ้าง
    1.4  แบบหนังสือค้ำประกัน  (หลักประกันสัญญา)

    1.5  ……………………………………………………

    1.6  ………………….…………………………………

2. คุณสมบัติของผู้เสนอราคา
      

2.1  เป็นนิติบุคคล  หรือบุคคลธรรมดา  ที่มีอาชีพรับจ้างทำงานที่สอบราคาดังกล่าว


2.2 ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ  รัฐวิสาหกิจ  หรือหน่วยการบริหารราชการส่วนท้องถิ่น  ในขณะที่ยื่นซองสอบราคา
2.3  ไม่เป็นผู้ได้รับเอกสารสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย  เว้นแต่
รัฐบาลของผู้เสนอราคา  ได้มีคำสั่งให้สละสิทธิ์หรือความคุ้มกันเช่นว่านั้น
2.4  ไม่เป็นผู้มีผลประโยชน์ร่วมกันกับผู้เสนอราคารายอื่น  ที่เข้าเสนอราคาให้แก่องค์การบริหาร
ส่วนตำบลนาหมื่นศรี  ณ  วันประกาศสอบราคา  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างนี้
2.5  ผู้เสนอราคาต้องเป็นผู้ที่ได้รับเอกสารสอบราคาจากองค์การบริหารส่วนตำบลนาหมื่นศรี
เท่านั้น
3. หลักฐานการเสนอราคา 


    ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคาดังนี้

      3.1  สำเนาหนังสือรับรองการจดทะเบียนหุ้นส่วนบริษัท  สำเนาใบทะเบียนภาษีมูลค่าเพิ่ม  (ถ้ามี) สำเนาบัตรประจำตัวประชาชน  สำเนาทะเบียนบ้าน  พร้อมทั้งรับรองสำเนาถูกต้อง

      3.2  หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน 

4. การยื่นซองสอบราคา  
4.1  ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใดๆทั้งสิ้น  และจะต้องกรอกข้อความให้ถูกต้องครบถ้วน  ลงลายมือชื่อของผู้เสนอราคาให้ชัดเจน  จำนวนเงินที่เสนอจะต้องระบุตรงกันทั้งตัวเลขและตัวอักษรโดยไม่มีการขูดลบหรือแก้ไข  หากมีการขูดลบ  ตก  เติม  แก้ไข เปลี่ยนแปลง  จะต้องลงลายมือชื่อผู้เสนอราคา พร้อมประทับตรา (ถ้ามี)  กำกับไว้ทุกแห่งด้วย

         ในการเสนอราคา ให้เสนอเป็นเงินบาท และเสนอราคาเพียงราคาเดียว โดยเสนอราคารวม และหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น และค่าใช้จ่ายทั้งปวงไว้แล้ว
          ราคาที่เสนอ จะต้องเสนอกำหนดยืนราคาไม่น้อยกว่า  140  วัน นับแต่วันเปิดซองสอบราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้

       
4.2  ผู้เสนอราคาจะต้องเสนอกำหนดเวลาดำเนินการ  ทุกวันทำการที่ศูนย์พัฒนาเด็กเล็กองค์การบริหารส่วนตำบลนาหมื่นศรี  เปิดทำการเรียนการสอน  จำนวน  140  วันทำการ   นับจากวันลงนามในสัญญาจ้าง หรือวันที่ได้รับหนังสือแจ้งจากองค์การบริหารส่วนตำบลให้เริ่มทำงานก่อนยื่นซองสอบราคา  ผู้เสนอราคาควรตรวจดูร่างสัญญา  แบบรูปและรายละเอียด ฯลฯ  ให้ถี่ถ้วน และเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา
       

4.3  ผู้เสนอราคาจะต้องยื่นซองสอบราคาที่ปิดผนึกซองเรียบร้อย จ่าหน้าซองถึงประธานคณะกรรมการเปิดซองสอบราคา โดยระบุไว้ที่หน้าซองว่า  “ใบเสนอราคาตามเอกสารสอบราคาเลขที่  ๑/255๘  ยื่นต่อเจ้าหน้าที่รับซองระหว่างวันที่  ๑๖ – ๒๙  ตุลาคม  ๒๕๕๗  ตั้งแต่เวลา  08.30 น. - 16.30 น.  ในวันและเวลาราชการ  ณ  กองคลัง  (งานพัสดุ)  องค์การบริหารส่วนตำบลนาหมื่นศรี  และในวันที่  ๓๐ ตุลาคม  ๒๕๕๗  ยื่นซองสอบราคา ณ ศูนย์รวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ  อำเภอนาโยง  จังหวัดตรัง  ตั้งแต่เวลา  08.30 น. – 16.30 น. เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด  และคณะกรรมการเปิดซองสอบราคาจะเปิดซองสอบราคาในวันที่  ๓๑  ตุลาคม  ๒๕๕๗  ตั้งแต่เวลา  09.30 น.  เป็นต้นไป        

5. หลักเกณฑ์และสิทธิในการพิจารณาราคา

    
5.1  ในการสอบราคาครั้งนี้  องค์การบริหารส่วนตำบลจะพิจารณาตัดสินด้วยราคารวม

    
5.2  หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้อง หรือไม่ครบถ้วนตามข้อ 3 หรือยื่นซองสอบราคาไม่ถูกต้องตามข้อ 4  แล้ว คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหลงผิดหลงเพียงเล็กน้อย หรือที่ผิด
แผกไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่าจะเป็น
ประโยชน์ต่อองค์การบริหารส่วนตำบลเท่านั้น

    
5.3  องค์การบริหารส่วนตำบลสงวนสิทธิไม่พิจารณาของผู้เสนอราคา   ไม่มีการผ่อนผันในกรณี     ดังต่อไปนี้



(1)  ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับเอกสารสอบราคาขององค์การบริหารส่วนตำบล



(2)  ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคา อย่างหนึ่งอย่างใดหรือทั้งหมดในใบเสนอราคา
              
(3)  เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น

(4)  ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้

   
5.4  ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิที่ไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกจ้างในจำนวนหรือขนาด หรือเฉพาะรายการหนึ่งรายการใด หรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่พิจารณา ทั้งนี้เพื่อประโยชน์ของทางราชการเป็นสำคัญ และให้ถือว่าการตัดสินใจขององค์การบริหารส่วนตำบลเป็นเด็ดขาดผู้เสนอราคาจะเรียกร้องค่าเสียหายใดๆมิได้ รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงานหากมีเหตุที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา

ในกรณีที่ผู้เสนอราคาต่ำสุดเสนอราคาต่ำจนคาดหมายได้ว่าไม่อาจดำเนินงานตามสัญญาได้ คณะกรรมการเปิดซองสอบราคาหรือองค์การบริหารส่วนตำบลจะให้ผู้เสนอราคานั้นชี้แจงและแสดงหลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์ หากคำชี้แจงไม่เป็นที่รับฟังได้ องค์การบริหารส่วนตำบลมีสิทธิที่จะไม่รับราคาของผู้เสนอราคารายนั้น

6. การทำสัญญาจ้าง

   ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ 1.3 กับองค์การบริหารส่วนตำบล ภายใน  7  วัน นับถัดจากวันที่ได้รับแจ้ง และจะต้องวางหลักประกันสัญญาเป็นจำนวนเงินเท่ากับร้อยละห้า ของราคาค่าจ้างที่สอบราคาได้ ให้องค์การบริหารส่วนตำบลยึดถือไว้ในขณะทำสัญญา โดยใช้หลักประกันอย่างหนึ่งอย่างใด ดังต่อไปนี้

   
6.1 เงินสด

   
6.2 เช็คที่สั่งจ่ายให้องค์การบริหารส่วนตำบล โดยเป็นเช็คลงวันที่ที่ทำสัญญาหรือก่อนหน้านั้นไม่เกิน 3 วันทำการของทางราชการ

   
6.3 หนังสือค้ำประกันของธนาคารภายในประเทศ ตามแบบหนังสือค้ำประกันดังระบุในข้อ 1.4
   
6.4 พันธบัตรรัฐบาลไทย

   
6.5 หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจค้ำประกันตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่างๆทราบแล้ว โดยอนุโลมให้ใช้ตามแบบหนังสือค้ำประกัน  ดังระบุในข้อ ๑.๔

  หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่ผู้ชนะการสอบราคา (ผู้รับจ้าง)พ้นจากข้อผูกพันตามสัญญาจ้างแล้ว

7. ค่าจ้างและการจ่ายเงิน  (สัญญาเป็นราคาเหมารวม)


    องค์การบริหารส่วนตำบลจะจ่ายเงินค่าจ้าง  โดยแบ่งออกเป็นงวดจำนวนเงินจะจ่ายประมาณ  1  เดือนต่องวด  (จำนวนเด็ก  ๑๓๐  คน)  จำนวนวันตามที่ศูนย์พัฒนาเด็กเล็กอบต.นาหมื่นศรีเปิดทำการเรียนการสอน  โดยองค์การบริหารส่วนตำบลจะเบิกจ่ายต่อเมื่อได้รับการจัดสรรงบประมาณจากเงินอุดหนุนทั่วไปประเภทนี้  จากกรมส่งเสริมการปกครองท้องถิ่นแล้วเท่านั้น  

8. อัตราค่าปรับ

    ค่าปรับตามแบบสัญญาจ้างจะกำหนดในอัตราร้อยละ  0.10  ของค่าจ้างตามสัญญาต่อวัน

9. การรับประกันความชำรุดบกพร่อง
    ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ 1.3 แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า        -       ปี    
        -       เดือน นับถัดจากวันที่องค์การบริหารส่วนตำบลได้รับมอบงาน โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน  1  วัน นับถัดจากวันที่ได้รับแจ้งความชำรุดบกพร่อง

10. ข้อสงวนสิทธิในการเสนอราคาและอื่นๆ

     10.1  เงินค่าจ้างสำหรับงานจ้างครั้งนี้  ได้มาจากเงินงบประมาณ (เงินอุดหนุนทั่วไป) 


     10.2  เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามสอบราคาจ้างแล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ  และของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคา ซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชยนาวี  ดังนี้
           (1)  แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวีภายใน 7 วัน นับถัดจากวันที่ผู้รับจ้างสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้


 (2)  จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่ได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อน
บรรทุกลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น


  (3)  ในกรณีที่ไม่ปฏิบัติตาม (1) หรือ (2) ผู้รับจ้างจะต้องได้รับผิดตามกฎหมายว่าด้วยการส่งเสริมการพาณิชยนาวี
      10.3  ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ราชการกำหนดระบุในข้อ 6 องค์การบริหารส่วนตำบลอาจพิจารณาเรียกร้องให้ชดใช้ความเสียหาย (ถ้ามี) รวมทั้งพิจารณาให้เป็นผู้ทิ้งงานตามระเบียบของทางราชการ

      10.4  องค์การบริหารส่วนตำบลสงวนสิทธิที่จะแก้ไข เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี)

 




    องค์การบริหารส่วนตำบลนาหมื่นศรี
      


        
            วันที่  ๑๖  เดือน  ตุลาคม  พ.ศ. 255๗
งวดสุดท้ายหากศูนย์พัฒนาเด็กเล็กอบต.นาหมื่นศรีเปิดทำการเรียนการสอนคาบเกี่ยวไปในเดือนถัดไปให้รวมการเบิกจ่ายเป็นงวดเดียวกัน     

